|  |  |  |  |  |
| --- | --- | --- | --- | --- |
|  |  |

|  |
| --- |
| BULETINI MUJOR I SËMUNDSHMËRISË INFEKTIVE(Pasqyra 14 Sh) |
|  |

 |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Mars, 2023 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS), të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin mars 2023 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit mars 2023, zënë 18.49 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 120.8/100.000 banorë. Gastro-enteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 2.9/100.000 banorë. NJVKSH Berat, Kukës dhe Bulqizë mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastro-enterite është i lidhur me pamundësinë në nivelin e disa rretheve të diagnozës së saktë klinike dhe konfirmimit të saj me diagnozën laboratorike mikrobiologjike. NJVKSH Shkodër mban peshën kryesore të incidencës së Salmonelozës dhe Shigelozës për muajin mars 2023 në nivel kombëtar.

**Tabela 1: Frekuencat dhe incidencat e sëmundjeve diarreike për muajin mars 2023**

**(Incidenca raste/100.000 banorë)**

|  |  |  |
| --- | --- | --- |
|  | Rastemars 2023 | Incidenca mars 2023(raste/100.000 banorë) |
| Tifo abdominale + Paratifo | 1 | 0.03 |
| Salmoneloza | 11 | 0.38 |
| Shigelozë (Disenteri bacilare) | 1 | 0.0 |
| Dizenteri amebike | 0 | 0.0 |
| Toksiko-infeksione alimentare | 83 | 2.9 |
| Gastro-enterite (etiologji e panjohur) | 3361 | 117.4 |
| Sëmundje diarreike në total | 3457 | 120.8 |

1. **Sëmundjet që parandalohen nga vaksina**

**2.1 Varicela**

Në raportimin mujor të sëmundshmërisë infektive gjatë muajit mars 2023 janë raportuar në total 163 raste Varicele (Incidenca 5.7/ 100.000 banorë ) nga të cilat, 128 raste janë të dyshuara dhe 35 të konfimuara klinikisht, bazuar kjo në përkufizimin e rastit për sëmundjen Varicelë. Numri më i madh i rasteve është raportuar nga NJVKSH Fier (46 raste), NJVKSH Vlorë (30 raste). Numri më i lartë i rasteve i përket grup-moshës 1-4 vjeç me 64 raste (Grafiku 1)

**Figura 1. Shpërndarja e rasteve sipas grup-moshës, mars 2023**

1. **Tuberkulozi pulmonar dhe ekstrapulmonar**

Gjatë muajit mars 2023 janë raportuar gjithësej 28 raste, nga te cilat: 23 raste me Turbekuloz (TB) pulmonar dhe 5 ekstrapulmonar. Nga 23 rastet e raportuara me TB pulmonar, 17 janë të konfirmuara dhe me sputum pozitiv. Rastet pulmonare përkatësisht janë: 9 në Tiranë, 2 në Durrës, 1 në Korçë, 1 në Krujë, 4 në Lushnje, 1 në Kukës, 1 në Mirdite, 1 në Pukë, 1 në Shkodër dhe 2 në Tropojë.

Rastet ekstrapulmonare janë kryesisht pleurite dhe versamente pleurale. Gjatë muajit mars 2023, 5 rast ekstrapulmonar jane perkatesisht 1 në Lezhë, 1 në Mirditë, 2 në Shkodër dhe 1 në Tiranë. Konfirmimet e tyre janë kryer në Laboratorin e Referencës të rekomanduara nga dispanseria e rrethit përkatës. Për të gjitha rastet janë lajmëruar dispanseritë përkatëse për të komunikuar me familjarët e tyre, si dhe për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse.

1. **Sëmundjet zoonotike**

**Tabela 2. Shpërndarja e zoonozave në muajin mars 2023, numri total i rasteve dhe incidenca (Antraks, Brucelozë, Leptospirozë, Rikecie).**

|  |  |  |
| --- | --- | --- |
|  | Mars(Raste 2023) | Incidenca (raste/100,000) 2023 |
|  |
| Antraks (Plasje) | 0 | 0 |  |
| Brucelozë | 2 | 0.06 |  |
| Leptospirozë | 0 | 0 |  |
| Rikecie | 0 | 0 |  |

Për muajin mars janë raportuar 2 raste, 1 i dyshuar me Brucelozë nga NJVKSH Tiranë dhe 1 rast i konfirmuar me Brucelozë nga NJVKSH Sarandë.

1. **Sëmundje infektive me transmetim përmes ajrit**

**5.1 COVID-19**

Gjatë muajit mars 2023 janë raportuar në Sistemin e Informacionit të sëmundjeve infektive 256 raste të konfirmuara me COVID-19, dhe incidenca e kësaj sëmundjeje për muajin mars është 8.94 raste /100000 banorë. Gjatë muajit mars vërehet që numri i rasteve të konfirmuara me COVID-19 është më i lartë se në muajin shkurt.

**Figura 2. Shpërndarja e incidencës sipas grup**-**moshave**

Grup-mosha më e prekur për këtë muaj është grup-mosha 65-74 vjeç me incidencë 22.81 raste për 100000 banorë, e ndjekur nga grup-mosha 75+ vjeç me incidencë 22.27 raste për 100000 banorë.

 **Figura 3. Shpërndarja e incidencës sipas bashkive**

Bashkitë me incidencë më të lartë janë Himarë, Ura Vajgurore, Patos etj.

**5.2 Grip**

Gjatë muajit mars janë raportuar në Sistemin e Informacionit të Sëmundjeve Infektive 115 raste të konfirmuara me Grip, dhe incidenca e kësaj sëmundjeje për muajin janar është 4.02 raste /100000 banorë.

**Figura 4. Tipi/nëntipi i viruseve qarkulluese, mars 2023**

|  |  |  |
| --- | --- | --- |
| INSTITUTI I SHËNDETIT PUBLIKDEKSI |  |  |